
PËR RISHPËRNDARJE FONDESH NË BUXHETIN E VITIT 2009, MIRATUAR PËR MINISTRINË E ARSIMIT DHE SHKENCËS

Në mbështetje të nenit 100 të Kushtetutës, të shkronjës “a” të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të nenit 17 të ligjit nr.10025, datë 27.11.2008 “Për buxhetin e vitit 2009”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Në buxhetin e vitit 2009, miratuar për Ministrinë e Arsimit dhe Shkencës, të bëhen ndryshimet, si më poshtë vijon:
a) Programit “Planifikim-Menaxhimit”, zëri “Shpenzime korrente”, t’i pakësohet fondi prej 13 000 000 (trembëdhjetë milionë) lekësh.
b) Programit “Arsimi profesional”, zëri “Shpenzime korrente”, t’i  pakësohet fondi  prej 160 000 000 (njëqind e gjashtëdhjetë milionë) lekësh.
c) Programit “Arsimi i lartë”, zëri “Shpenzime korrente”, t’i pakësohet fondi  prej 110 000 000 (njëqind e dhjetë milionë) lekësh.
ç) Programit “Arsimi bazë”, zëri “Shpenzime korrente”, t’i shtohet fondi prej 283 000 000 (dyqind e tetëdhjetë milionë) lekësh.
2. Ngarkohen Ministria e Arsimit dhe Shkencës dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

